အရူးအမူးဖြစ်ခြင်းတွေ အကြောင်း ပြောကြရအောင်၊
Beatle အရူးအမူဖြစ်ခြင်းနဲ့ စလိုက်ရအောင်၊
ကယောင်ချောက်ချားဖြစ်နေတဲ့ ဆယ်ကျော်သက်တွေ၊
အော်ဟစ်ရင်း၊ ပွက်လောရိုက်ရင်း၊ ဝရုန်းသုန်းကားနဲ့လေ။
အားကစား အရူအမူးဖြစ်ခြင်း၊
နားကွဲမတတ် လူစုလူဝေးတွေ၊
တစ်ခုတည်းသော ရည်ရွယ်ချက်က ဘောလုံး ပိုက်ထဲကို ဝင်သွားဖို့ပေါ့။
ကောင်းပြီ၊ ဘာသာ​ရေး အရူအမူးဖြစ်ခြင်း၊
အဲဒီမှာ ပီတိသောမနဿရှိတယ်၊ ငိုကြွေးခြင်းရှိတယ်၊
စိတ်အာရုံထင်မြင်မှုတွေရှိတယ်။
အရူးအမူးဖြစ်ခြင်းဟာ ကောင်းတတ်တယ်၊
အရူးအမူးဖြစ်ခြင်းတွေဟာ
ကြောက်မက်ဖွယ်ရာ ဖြစ်တတ်ပါတယ်၊
ဒါမှမဟုတ် အရူးအမူးဖြစ်ခြင်းတွေဟာ
သေစေနိူင်လောက်တယ်ပေါ့ဗျာ။
ကမ္ဘာကြီးမှာ စွဲလမ်းရူသွပ်မှု အသစ်တစ်ခုရှိပါတယ်။
အင်္ဂလိပ်စာသင်ယူခြင်းမှာ
အရူးအမူးဖြစ်ခြင်းပါ။
တရုတ်ကျောင်းသားတွေ အင်္ဂလိပ်စာကို အော်ဟစ်ပြီး
လေ့ကျင့်တာကို နားဆင်ကြည့်ပါ။
ဆရာ။ ငါ့ဘဝကို ပြောင်းလဲလိုက်။
ကျောင်းသားများ။ ငါ့ဘဝကို ပြောင်းလဲလိုက်မယ်။
ဆရာ။ ငါ့မိဘတွေကို စိတ်မပျက်စေချင်ပါ။
ကသ။ ငါ့မိဘတွေကို စိတ်မပျက်စေချင်ပါ။
ဆရာ။ ငါ့တိုင်းပြည်ကို ဘယ်တော့မှ စိတ်မပျက်စေချင်ပါ။
ကသ။ ငါ့တိုင်းပြည်ကို ဘယ်တော့မှ စိတ်မပျက်စေချင်ပါ။
ဆရာ။ အရေးကြီးဆုံးက.. ကသ။ အရေးကြီးဆုံးက..
ဆရာ။ ငါ့ကိုယ်ငါ စိတ်မပျက်စေချင်ပါ။
ကသ။ ငါ့ကိုယ်ငါ စိတ်မပျက်စေချင်ပါ။
Jay Walker တစ်ကမ္ဘာလုံးမှာ အင်္ဂလိပ်စာကို
ကြိုးစားသင်ယူနေသူ ဘယ်နှစ်ယောက်ရှိပါသလဲ။
သန်း၂ ထောင်ရှိပါတယ်။
ကျောင်းသားများ။ A t-shirt, A dress
JW လက်တင်အမေရိက၊
အိန္ဒိယ၊ အရှေ့တောင်အာရှနဲ့
အများစုကတော့ တရုတ်ပြည်မှာပေါ့။
ခင်ဗျားဟာ တရုတ် ကျောင်းသား တစ်ယောက်ဆိုရင်
ဥပဒေအရ အင်္ဂလိပ်စာကို ၃တန်းမှာ စသင်ရတယ်။
ဒါကြောင့်မို့လို တရုတ်ပြည်ဟာ
ဒီနှစ်မှာ ကမ္ဘာပေါ်မှာ
အင်္ဂလိပ်စကား အပြောအများဆုံး နိူင်ငံဖြစ်လာတယ်။
(ရယ်သံများ)
ဘာဖြစ်လို့ အင်္ဂလိပ်စာ ဖြစ်ရတာလဲ၊
စကားလုံး တစ်လုံးတည်းပါ၊ အခွင့်အရေးလေ။
ပိုပြီးကောင်းမွန်တဲ့ ဘဝတစ်ခုအတွက်
အခွင့်အရေးပေါ့၊ အလုပ်တစ်ခု၊
ကျောင်းလ ခပေးနိုင်ဖို့၊ စားပွဲပေါ်မှာ
ပိုကောင်းတဲ့ အစားအသောက်တွေ တင်ဖို့ပေါ့။
စာမေးပွဲ အကြီးကြီးတစ်ခုကို ၃ ရက်ကြာ အချိန်ပြည့် ဖြေနေတဲ့
ကျောင်းသူ တစ်ယောက်ကို မြင်ယောင် ကြည့်လိုက်ပါ။
သူမရဲ့ ဒီစာမေးပွဲမှာ ရတဲ့အမှတ်ဟာ
တကယ်ပဲ သူမရဲ့အနာဂတ်ကို အဆုံးအဖြတ်ပေးတယ်လေ။
ပြင်ဆင်ဖို့ကို တစ်နေ့ ၁၂ နာရီနဲ့
၃ နှစ်ကြာ လေ့လာတယ်။
သူ့အတန်းရဲ့ ၂၅% ဟာ
အင်္ဂလိပ်စာကို အခြေခံတယ်။
ဒါကို Gaokao လို့ခေါ်ပြီး ဒီအလွန်ခက်ခဲ တဲ့စာမေးပွဲကို
တရုတ် ကျောင်းသား သန်း ၈၀က ဖြေဆိုပြီးနှင့်ပြီ၊ ပြီးပြီလေ။
အင်္ဂလိပ်စာကို သင်ယူဖို့ ပြင်းပြမှုဟာ
ခင်ဗျား မတွေ့ကြုံဘူးဆိုရင်
မတွေးတတ်သလောက်ပါပဲဗျာ။
ဆရာ။ အကောင်းဆုံးဟေ့။
ကျောင်းသား။ အကောင်းဆုံးဟေ့။
ဆရာ။ အကောင်းဆုံးဟေ့။ ကသ။ အကောင်းဆုံးဟေ့။
ဆရာ။ ငါ အင်္ဂလိပ်စကားကို အကောင်းဆုံး ပြောတတ်ချင်တယ်။
ကသ။ ငါ အင်္ဂလိပ်စကားကို အကောင်းဆုံး ပြောတတ်ချင်တယ်။
ဆရာ။ ငါပြောတတ်ချင်တယ်။
ကသ။ ငါပြောတတ်ချင်တယ်။
ဆရာ။ အကောင်းဆုံး အင်္ဂလိပ်စကားကို ကသ။ အကောင်းဆုံး အင်္ဂလိပ်စကားကို
ဆရာ။ ငါ့ဘဝကို ပြောင်းလဲချင်တယ်။
ကသ။ ငါ့ဘဝကို ပြောင်းလဲချင်တယ်။
JW ဒီတော့ အင်္ဂလိပ်စာကို အရူအမူးဖြစ်တာ ကောင်းလား၊ ဆိုးလား။
အင်္ဂလိပ် ဘာသာစကားဟာ အခြားဘာသာ စကားတွေကို တိုက်စားသွားမဲ့
ဆူနာမီလားဗျာ။ မဖြစ်နိုင်ပါဘူး၊
အင်္ဂလိပ် ဘာသာစကားဟာ ကမ္ဘာ့ဒုတိယ ဘာသာစကားပါ။
ခင်ဗျားတို့ရဲ့ မိခင်ဘာသာစကားဟာ ခင်ဗျားတို့ရဲ့ ဘဝပဲလေ။
ဒါပေမဲ့ အင်္ဂလိပ်ဘာသာနဲ့ကျတော့ ခင်ဗျား ပိုပြီကျယ်ပြန့်တဲ့
ပြောဆိုဆွေးနွေးခြင်းမှာ တစ်စတ်တစ်ပိုင်း ဖြစ်လာတယ်။
ကမ္ဘာလုံးဆိုင်ရာ ပြဿနာတွေရဲ့
ကမ္ဘာလုံးဆိုင်ရာ ဆွေးနွေးမှုတစ်ခုပေါ့၊
ရာသီဥတု ပြောင်းလဲမှုတို့၊ ဆင်းရဲမွဲတေမှု၊
ငတ်မွတ်မှု၊ အနာရောဂါ တို့လိုဟာမျိုးတွေပေါ့။
ကမ္ဘာမှာ အခြားလူအများသုံးတဲ့ ဘာသာစကားတွေ ရှိပါတယ်။
သင်္ချာပညာဟာ သိပ္ပံပညာရဲ့ ဘာသာစကားပါ။ ဂီတဟာ စိတ်ခံစားမှုတွေရဲ့ ဘာသာစကားပါ။
ဂီတဟာ စိတ်ခံစားမှုတွေရဲ့ဘာသာစကားပါ။
အခု အင်္ဂလိပ်ဘာသာဟာ ပြဿနာဖြေရှင်းတဲ့ ဘာသာစကား ဖြစ်လာနေပါတယ်။
အမေရိကက ဒါကို တွန်းထုတ်နေလို့ မဟုတ်ပါ၊
ဒါကိုကမ္ဘာက ဆွဲယူနေတာကြောင့်ပါ။
ဒါကြောင့် အင်္ဂလိပ်စာကို အရူးအမူးဖြစ်ခြင်းဟာ
အပြောင်းအလဲတစ်ခုပါ။
ကျွန်တော်တို့မြို့ကြီးတွေမှာ လျှပ်စစ်စွမ်းအားရဖို့
ထိန်းချုပ်အသုံးချနေသလို၊
ဒါမှမဟုတ် ဘာလင်တံတိုင်းကို ဖြိုချသလိုမျိုးပေါ့၊
အင်္ဂလိပ် ဘာသာစကားဟာ ပိုကောင်းတဲ့ အနာဂတ် တစ်ခုအတွက်
မျှော်လင့်ချက်ကို ကိုယ်စားပြုပါတယ်၊
ကမ္ဘာကြီးရဲ့ ဘုံပြဿနာတွေကို ဖြေရှင်းဖို့
အများသုံး ဘာသာစကား တစ်ခုရှိမယ့်
ကမ္ဘာတစ်ခု ဖြစ်လာမယ့် အနာဂတ်ပေါ့ဗျာ။
ကျေးဇူးအများကြီးတင်ပါတယ်။
(လက်ခုပ်သံများ)